Albert Hackett escribió una pieza de teatro basada en o Diario, enguerada en Nueva York en 1955, que recibió o Premio Pulitzer de Teatro. A pieza estió levada a o cine en 1959 con o titol O diario d'Ana Frank. Estió protagonizada por l'actriz Millie Perkins, y Shelley Winters, que caracterizó a la sinyora Van Pels, aconsiguió l'Óscar a Millor Actriz Secundaria, que entregó a la Casa d'Ana Frank. A cinta obtenió una buena acullida y se fació acreedora d'atros dos Óscar. Manimenos, no se convirtió en un gran exito de taquilla, encara que dispertó tal ficacio que aumentó l'intrés mundial por o libro. O Diario estió creixendo en popularidat con o pasar d'os anyos, y hue ye lectura obligatoria en bachillerato de quantos países y en quantos estaus d'os Estaus Unius. En febrero de 2008 s'engueró en Madrit o musical O Diario d'Ana Frank - Un Canto a la Vida. Ye a primera vegada que a Fundación Ana Frank rebla os dreitos a una interpresa pa representar un musical sobre Ana Frank y a suya obra en totz.